CELEX: 31990R1372
Language: el
Date: 1990-05-21 00:00:00
Title: Κανονισμός (ΕΟΚ) αριθ. 1372/90 του Συμβουλίου της 21ης Μαΐου 1990 για τη δωδέκατη τροποποίηση του κανονισμού (ΕΟΚ) αριθ. 351/79 όσον αφορά την προσθήκη αλκοόλης στα προϊόντα που υπάγονται στον αμπελοοινικό τομέα

Avis juridique important

|

31990R1372

Κανονισμός (ΕΟΚ) αριθ. 1372/90 του Συμβουλίου της 21ης Μαΐου 1990 για τη δωδέκατη τροποποίηση του κανονισμού (ΕΟΚ) αριθ. 351/79 όσον αφορά την προσθήκη αλκοόλης στα προϊόντα που υπάγονται στον αμπελοοινικό τομέα  

Επίσημη Εφημερίδα αριθ. L 133 της 24/05/1990 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 1372/90 ΤΟΥ ΣΥΜΒΟΥΛΙΟΥ  της 21ης Μαΐου 1990  για τη δωδέκατη τροποποίηση του κανονισμού (ΕΟΚ) αριθ. 351/79 όσον αφορά την προσθήκη αλκοόλης στα προϊόντα που υπάγονται στον αμπελοοινικό τομέα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1325/90 (2), και ιδίως το άρθρο 25 παράγραφος 2,  την πρόταση της Επιτροπής,  Εκτιμώντας:  ότι, ενόψει της θεσπίσεως διατάξεων που συμπληρώνουν ή εναρμονίζουν τους ορισμούς των ημιαφρωδών κρασιών και των προϊόντων που υπάγονται στον κωδικό ΣΟ 2205, θα πρέπει να παραταθούν για ένα έτος οι διατάξεις που αναφέρονται στο άρθρο 4 του κανονισμού (ΕΟΚ) αριθ. 351/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3904/88 (4)· ότι, εξάλλου, η πείρα που αποκτήθηκε δείχνει ότι δεν υπάρχει κίνδυνος να προκύψει καμία δυσκολία από αυτή την παράταση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 του κανονισμού (ΕΟΚ) αριθ. 351/79, η ημερομηνία « 31 Δεκεμβρίου 1989» αντικαθίσταται από την ημερομηνία «31 Δεκεμβρίου 1990».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Μαΐου 1990.  Για το Συμβούλιο  Ο Πρόεδρος  M. O'KENNEDY  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 132 της 23. 5. 1990, σ. 19.  (3) ΕΕ αριθ. L 54 της 5. 3. 1979, σ. 90.  (4) ΕΕ αριθ. L 347 της 16. 12. 1988, σ. 9.